Chung Won-shik

Chung Won-shik (født 5. august 1928 i Chaeryong, død 12. april 2020 i Seoul) var en sørkoreansk professor i psykologi og konservativ politiker, i en periode Sør-Koreas statsminister.

Biografi
Han tjenestegjorde som befal i Sør-Koreas hær under Koreakrigen. Han gjorde senere akademisk karrière. Chung var opprinnelig utdannet lærer, studerte ved Seoul nasjonale universitet, og tok mastergrad og doktorgrad i psykologi ved George Peabody College for Teachers (Vanderbilt University) i USA. Chung var professor i psykologi ved Seoul nasjonale universitet.

Chung var Sør-Koreas utdannelsesminister fra 1988 til 1990 og statsminister fra 1991 til 1992, og representerte Det demokratiske rettferdighetsparti. Partiet gikk i 1993 inn i Det demokratisk-liberale parti, hvor Chung fikk en sentral rolle. I 1995 var han partiets kandidat til vervet som borgermester i Seoul, men ble ikke valgt.

Fra 1997 til 2000 var Chung president i Sør-Koreas Røde Kors.

 Referanser 

Kategori:Psykologiprofessorer
Kategori:Sørkoreanske statsministre
Kategori:Sørkoreanske professorer
Kategori:Sørkoreanske psykologer
Kategori:Personer fra Sør-Hwanghae